চান্দু বোর্দে
চন্দ্রকান্ত গুলাবরাও চান্দু বোর্দে (জন্ম: ২১ জুলাই, ১৯৩৪) পুনেতে জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৫৮ থেকে ১৯৭০ সময়কালে ভারতের প্রতিনিধিত্ব করেছেন। ক্রিকেট থেকে অবসর নেয়ার পর ক্রিকেট প্রশাসক হন ও জাতীয় দল নির্বাচকমণ্ডলীর সভাপতির দায়িত্ব পালন করেন চান্দু বোর্দে। ক্রিকেটের বাইরে ও ভিতরে অবস্থান করে গুরুত্বপূর্ণ অবদান রাখার স্বীকৃতিস্বরূপ ভারত সরকার তাকে অনেকগুলো সম্মাননায় অভিষিক্ত করে।